PIMO ปลื้มเปิดเหนือจอง คาดธุรกิจอนาคตสดใส รุกธุรกิจตปท.เต็มสูบ
PIMO ปลื้มเปิดเทรดวันแรกยืนเหนือราคาจอง พร้อมใช้เงินเกือบ 60 ล้านบาท ลงทุนขยายกำลังการผลิต พัฒนาผลิตภัณฑ์ เตรียมรุกตลาดในประเทศ และต่างประเทศมากขึ้น คาดธุรกิจอนาคตสดใส
13 ส.ค. 2558

นายนิมิต วงศ์จริยกุล กรรมการบริหาร บริษัทหลักทรัพย์ โนมูระ พัฒนสิน จำกัด (มหาชน) ในฐานะแกนนำการจัดจำหน่าย และรับประกันการจัดจำหน่ายหุ้นแก่ประชาชนเป็นครั้งแรก (IPO) ของ บริษัท ไพโอเนียร์ มอเตอร์ จำกัด (มหาชน) PIMO เปิดเผยว่า ราคาหุ้น PIMO จากการเปิดทำการซื้อขายในตลาดหลักทรัพย์ เอ็ม เอ ไอ (mai) เป็นวันแรกในวันนี้ (13 ส.ค.) นั้น มีราคาเปิดตลาดสูงกว่าราคาจองซื้อที่ 3.40 บาท ถือได้ว่าสะท้อนให้เห็นถึงความน่าสนใจของบริษัทฯ และผลตอบรับที่ดีจากนักลงทุน
ทั้งนี้ เม็ดเงินที่ได้จากการระดมทุนกว่า 156 ล้านบาทนั้น บริษัทมีแผนที่จะลงทุนในการพัฒนาผลิตภัณฑ์และขยายกำลังการผลิตของบริษัทฯ โดยคาดว่าจะลงทุนในเครื่องจักรและอุปกรณ์เพื่อพัฒนาสายงานการผลิต ลงทุนเครื่องจักรเพื่รองรับการผลิตสินค้ารุ่นใหม่ ปรับปรุงพื้นที่โรงงงาน และลงทุนเกี่ยวกับระบบโปรแกรมคอมพิวเตอร์ โดยมีมูลค่าการลงทุนรวมประมาณ 60 ล้านบาท และส่วนที่เหลือคาดว่าจะใช้เป็นเงินทุนหมุนเวียน
นายสมภพ ศักดิ์พันธ์พนม ประธานเจ้าหน้าที่บริหาร บริษัท แอสเซท โปร แมเนจเม้นท์ จำกัด หรือ APM ในฐานะที่ปรึกษาทางการเงิน PIMO กล่าวว่า ราคาหุ้น PIMO เปิดตลาดสูงกว่าราคาจองซื้อที่ 3.40 บาท ทั้งนี้ น่าจะมาจากปัจจัยพื้นฐานที่แข็งแกร่งของบริษัmฯ ประกอบกับแนวโน้มในการเติบโตของบริษัทในอนาคตที่มีโอกาสเติบโตได้อีกมาก ซึ่งเห็นได้จากแผนการลงทุนของบริษัทฯ ที่มีแผนการพัฒนา ทั้งในส่วนของการขยายกำลังการผลิต และพัฒนาสินค้าให้ตอบสนองต่อความต้องการของตลาดมากขึ้น
นายวสันต์ อิทธิโรจนกุล กรรมการผู้จัดการ บริษัท ไพโอเนียร์ มอเตอร์ จำกัด (มหาชน) หรือ PIMO กล่าวว่า บริษัทมีความยินดีและขอขอบคุณนักลงทุนทุกท่านที่ให้ความสนใจและเข้ามาเป็นส่วนหนึ่งในบริษัท ซึ่งบริษัทฯ เองก็หวังว่าจะได้รับการตอบรับที่ดีจากนักลงทุนแบบนี้ตลอดไป และในฐานะผู้บริหารจะพยายามรักษาผลการดำเนินงานให้มีความโดดเด่นและเติบโตต่อเนื่องต่อไปในอนาคต